Pasiflora
Pasiflora (Passiflora) – pasiflorinių (Passifloraceae) šeimos augalų gentis. Dauguma rūšių – vijokliniai augalai, taip pat gentyje yra krūmų, žolinių augalų. Pasifloros genties augalai auga visuose žemynuose, išskyrus Antarktidą. Dauguma rūšių paplitusios Afrikoje, taip pat auga Lotynų Amerikoje ir pietų JAV, Kinijoje, Pietryčių Azijoje, Naujojoje Gvinėjoje, Australijoje, Naujojoje Zelandijoje. Europoje įveistos dabar auga natūraliai Pirėnų pusiasalyje. Pasiflora pasižymi savo išraiškingais, labai dekoratyviais žiedais. Jie apdulkinami vabzdžių, kolibrių, šikšnosparnių. Keleto pasiflorų rūšių vaisiai yra valgomi, naudojami sulčių gamyboje. Liaudies medicinoje pasiflora naudojama kaip raminamasis preparatas, iš kai kurių rūšių šaknų gaminami haliucinogeniniai preparatai.